**Lukšių Vinco Grybo gimnazijos penktokai – drąsūs, stiprūs, vikrūs!**

Sausio mėnesį „Lietuvos ryto“ televizijoje startavo atgaivintas televizijos projektas „Drąsūs. Stiprūs. Vikrūs“. Televizijos projekte, moksleivių estafečių varžybose „Drąsūs. Stiprūs. Vikrūs“ dalyvavo net 42-iejų Lietuvos mokyklų 5 – 6 klasių moksleivių komandos, o tarp jų dalyvavo ir Lukšių Vinco Grybo gimnazijos penktos klasės mokiniai.

Estafetės buvo labai įvairios ir įdomios. Varžybų metu reikėjo įveikti penkias sportines rungtis ir dvi logines užduotis. Kybant ant virvių reikėjo mesti į kibirėlius kamuoliukus, važiuoti mažais dviratukais, lipti sienele, verstis kūlversčiu, šokinėti ant kamuolio, mesti į vartus, čiuožti slidėmis, eiti judančiomis lentomis, bėgti pro tarpus ir atlikti logines užduotis.

Varžybos vyko 3 etapais. Pirmame etape Lukšių Vinco Grybo gimnazijos penktos klasės mokiniai varžėsi su Vilniaus „Ryto“ ir Kauno „Senamiesčio“ progimnazijų penktokais. Liko treti. Sugrįžti į projektą atsirado galimybė, kai komanda surinko daugiausia palaikymo taškų. Toliau Lukšių mokiniai varžėsi pusfinalyje su Vilniaus „Ryto“ progimnazijos ir Kėdainių „Aušros“ sporto ir sveikatingumo mokyklos penktokais. Laimėję pirmą vietą, pateko į finalą. Finale penktokai susitiko su Klaipėdos „Vyturio“ progimnazijos komanda. Lukšių Vinco Grybo gimnazijos penktos klasės mokiniai užėmė garbingą II-ąją vietą iš 42-iejų Lietuvos mokyklų!

Lukšių Vinco Grybo gimnazijos administracija